open-index/open-wikipedia-markdown huggingface dataset:
Pendellos da feira de Agolada

miniatura|250px|Pendello.

Os **pendellos da feira de Agolada**, situados na vila de Agolada, son construcións de pedra do século XVIII empregadas polos feirantes para resgardarse, gardar as cabalarías ou gando, comer e facer as vendas e as compras.

Os pendellos foron declarados conxunto histórico-artístico en 1985, e en 1990 a Xunta de Galicia e o concello puxeron en marcha un proxecto para limpar e restaurar algúns deles.

A vila de Agolada era famosa pola súa tradicional feira do 12 de cada mes, e hoxe en día tamén pola feira de artesanía en xullo e a feira medieval en agosto.

## Galería de imaxes

Ficheiro:Pendello da feira de Agolada.jpg|Pendello.
Ficheiro:Pendellos de Agolada, Ferreiroa.jpg|Pendello.
Ficheiro:Pendellos de Agolada, Ferreiroa, Agolada.jpg
Ficheiro:Pendellos de Agolada.jpg
Ficheiro:Os Pendellos de Agolada, Ferreiroa, Agolada.jpg

## Notas
## Véxase tamén
### Ligazóns externas
*Pendellos da feira de Agolada, na web do patrimonio cultural galego.
Güyük

miniatura|Kuyuk.

**Güyük Khan**. Nado en 1206 e finado en 1248, fillo e sucesor de Ögödei e neto de Xenxis Khan.

## Traxectoria 
En 1233 conquistou o reino de Dongxia limítrofe con Corea. Participou na grande invasión do Leste e Centroeuropa dirixida polo xeneral Subotai onde se enemistou con Batu Khan, fillo de Jochi, o primoxénito de Xenxis Khan. Trala rexencia da súa nai, Törgene Khatun, durante cinco anos e contra os desexos do seu pai, e unha vez neutralizada a manobra militar do irmán máis novo de Xenxis Khan, Temuge, foi elixido e entronizado por un multitudinario kurultai o 24 de agosto de 1246. Asistiron príncipes europeos, armenios, xeorxianos, representantes dos selxúcidas, e do propio Califa de Bagdad; pero faltou seu curmán Batu, que estaba consolidando un enorme poder territorial con grande autonomía nas estepas rusas coa súa Horda de Ouro. Nese kurultai estivo tamén o franciscano Xoán de Plano Carpini como embaixador do papa Inocencio IV. Este embaixador solicitoulle que detivese os ataques contra Europa e os reinos cristiáns.

Aumentou os impostos, executou a altos oficiais do anterior goberno que lle resultaron sospeitosos, expresou aos embaixadores europeos as súas pretensións de dominio mundial, autorizou operacións de saqueo en Corea e puña e quitaba reis en reinos como o de Xeorxia, que acabou dividindo, e no Sultanato de Rum. Rodeouse para os labores de goberno de cristiáns nestorianos. Organizou un gran censo nos seus dominios e fixo do reino armenio de Cilicia o seu vasalo.

Resolto a recompoñer a unidade do imperio do seu pai co fin de dominar Europa e preparar un grande ataque mortal ao Imperio Abasida, chamou ao seu encontro a Batu. Este foi advertido de que podía caer nunha trampa, polo que se achegou a Asia central co seu grande exército. Güyük fixo o propio e marchou ao seu encontro. Cando o gran choque parecía inevitable, Güyük morreu en circunstancias pouco claras, parece ser que dunha chea.

Batu conseguiu impoñer ao seu candidato Mongke, fillo de Tolui.
OK Liga Feminina

A **OK Liga Feminina** é a máxima categoría do hóckey a patíns feminino en España. Esta competición creouse no 2009 substituíndo ao antigo Campionato de España. O primeiro equipo en facerse co título foi o Gijón HC

## Equipos participantes na tempada 2018-19 
## Historial
## Palmarés
## Véxase tamén 
### Ligazóns externas 
* A OK Liga Feminina no sitio web da RFEP
Copa da Raíña de hóckey a patíns

A **Copa da Raíña de hóckey a patíns** é a segunda competición de hóckey a patíns do Estado español disputada por clubs femininos. Esta competición foi iniciada na tempada 2005-06.

## Historial 
## Palmarés 
## Notas 
## Véxase tamén 
### Ligazóns externas 
* Real Federación Española de Patinaxe (RFEP)
Grou (homónimos)

O termo **Grou** pode referirse a:

*O **grou**, unha ave da familia dos grúidos;
*O **Grou** ou a Grúa, constelación austral, de nome latino *Grus*.

Como topónimo, pode referirse a:

;En Galiza
***San Martiño de Grou**, parroquia eclesiástica do arciprestado da Baixa Limia da diocese de Ourense;
***Grou**, parroquia do concello de Lobios;
***San Martiño de Grou**, parroquia do concello de Lobeira;
***San Martiño de Grou**, parroquia do concello de Lobios;
***Santa Cruz de Grou**, parroquia do concello de Lobeira;
***O Grou**, lugar da parroquia de Vilavella, no concello das Pontes de García Rodríguez;
***Groufa**, lugar da parroquia de Baión, no concello de Vilanova de Arousa;
***A Groufa**, lugar da parroquia de Arteixo, no concello de Arteixo.

## Véxase tamén
### Outros artigos
Truth in Numbers?

***Truth in Numbers? Everything, According to Wikipedia*** (en galego, *A verdade está nos números? Todo, conforme a Wikipedia*) é un filme estadounidense sobre a Wikipedia.

## Sinopse 
miniatura|Scott Glosserman, Nic Hill, e Jimmy Wales en Gdańsk.
A película explora, ante todo, a extraordinaria habilidade humana da comunicación e como foi desenvolvéndose. Móstranos o rexistro da historia e o seu propósito. Por outra banda, examina como os medios de comunicación capturan os acontecementos contemporáneos e os comunican ós seus consumidores. De seguido, a película fai fincapé nos arquivos de información organizada que chamamos enciclopedias. Explora o desafío á antiga forma de escribilas e explica tamén como a adopción masiva de Internet como instrumento de comunicación influíu en dito desafío. A película preséntanos aqueles grupos de persoas baseados na web que crearon vastas redes de coñecemento que continuamente poñen en xaque ós medios tradicionais de comunicación. A Wikipedia é entón presentada como o mellor exemplo deste relativamente novo fenómeno, ó ser o primeiro sitio que mobiliza verdadeiro potencial de Internet mediante a produción de coñecemento por parte de calquera persoa do planeta de forma gratuíta.

## Estrea 
O filme foi estreado en xuño de 2010 durante a conferencia de Wikimanía en Gdansk, e despois en Nova York o 20 de outubro de 2010.

## Notas 
## Véxase tamén 
### Ligazóns externas 
* Páxina web oficial 
* Tráiler
Only Revolutions

***Only Revolutions*** é o quinto álbum de estudio da banda escocesa de rock alternativo Biffy Clyro, editado o 9 de novembro do 2009 polo selo 14th Floor Records. Como o seu predeceseor, *Puzzle*, o álbum foi producido por Garth Richardson. Despois do seu lanzamento, *Only Revolutions* foi un éxito comercial e de crítica. O disco acadou o número 8 da lista británica de álbums e foi certificado ouro pouco despois. En xuño do 2010 conseguiu o platino ao vender 300.000 copias no Reino Unido, converténdose no álbum máis vendido da banda. No mes de setembro o álbum acadaría o número 3. Foi nomeado ao Mercury Prize, que premia ao mellor álbum no Reino Unido ou Irlanda, e *Rock Sound* declarouno o 3º mellor na súa lista dos 75 mellores álbum do ano 2009.

## Listaxe de cancións 
Todas as letras foron escritas por Simon Neil e a música foi composta por Biffy Clyro.
# "The Captain" - 3:43
# "That Golden Rule" - 3:49
# "Bubbles" - 5:01
# "God & Satan" - 3:09
# "Born on a Horse" - 2:49
# "Mountains" - 3:21
# "Shock Shock" - 3:03
# "Many of Horror" - 4:18
# "Booooom, Blast & Ruin" - 3:16
# "Cloud of Stink" - 2:55
# "Know Your Quarry" - 3:29
# "Whorses" - 3:55
Midnite Vultures

***Midnite Vultures*** é o sétimo (e cuarto nun grande selo) álbum de estudio do músico estadounidense de rock alternativo Beck, editado o 23 de novembro de 1999 polo selo Geffen Records. *Midnite Vultures* non acadou o mesmo éxito que o seu predecesor, *Odelay*, a pesar de que foi ben recibido pola crítica e o público.

*Midnite Vultures* acadou o posto 34 nos Estados Unidos, onde foi ouro, e tamén foi número 19 no Reino Unido. No mes de xullo do 2008, *Midnite Vultures* vendera 743.000 copias nos Estados Unidos. O álbum foi nomeado no 2001 ao premio álbum do ano na entrega dos 43 Grammy Awards.

## Listaxe de cancións 
Todos os temas foron compostos por Beck, agás onde se indique.

# "Sexx Laws" – 3:39
# "Nicotine & Gravy" – 5:13
# "Mixed Bizness" – 4:10
#* Remata con 25 segundos de ruído (descrito como "robots facendo porcalladas").
# "Get Real Paid" – 4:20
# "Hollywood Freaks" (Hansen, John King, Michael Simpson) – 3:59
# "Peaches & Cream" – 4:54
# "Broken Train" (orixinalmente titulada "Out of Kontrol") – 4:11
# "Milk & Honey" (Hansen, Buzz Clifford) – 5:18
# "Beautiful Way" – 5:44
#* Remata con 9 segundos de efectos de esprais de pintura.
#* Aparentemente inspirado polo tema de The Velvet Underground "Countess from Hong Kong", unha demo que aparece no box set de 1995 *Peel Slowly and See*. (O baixista de Beck Justin Meldal-Johnsen afirma que eles escoitaron a demo mentres gravaban a cara-b "Halo of Gold" en 1999)
#* Unha canción de mostra para o Windows Media Player do Windows Millenium Edition.
# "Pressure Zone" – 3:07
# "Debra" (Hansen, King, Simpson) – 13:46
#* Remata con 7 minutos de silencio, seguido de 1 minuto e 4 segundos de ruído electrónico.
#* Contén elementos de "My Love for You" de Ramsey Lewis.

### Disco extra da edición limitada 
Versións iniciais vendidadas en tendas Best Buy viñan cun disco extra con tres temas.

# "Salt in the Wound" – 3:24
# "This Is My Crew" – 3:55
# "Sexx Laws" (Malibu remix) – 6:52
Undone - The Sweater Song

"**Undone – The Sweater Song**" é un sinxelo da banda estadounidense de rock alternativo Weezer, editado o 24 de xuño de 1994 como parte do seu álbum de estrea *Weezer*.

## Listaxe de cancións 
**Promo Only Radio Single**
#"Undone – The Sweater Song" (Radio Edit) – 3:58

**US Retail Cassette/US Promo 7" Jukebox Single (Black Vinyl)**
#"Undone – The Sweater Song" – 4:58
#"Holiday" – 3:26

**Australian Retail CD**
#"Undone – The Sweater Song" – 4:58
#"Mykel & Carli" – 2:53 
#"Susanne" – 2:46
#"My Evaline" – 0:44 (erroneamente listada como "Sweet Adeline")

**UK Retail CD/UK Retail Cassette/UK 7" Single (vinilo azul)**
#"Undone – The Sweater Song" – 4:58
#"Mykel & Carli" – 2:53
#"Susanne" – 2:46
#"Holiday" – 3:26

**French Retail CD/French Promo 7" Single (vinilo azul)**
#"Undone – The Sweater Song" – 4:58
#"My Name Is Jonas" – 3:24
Patrulha do Espaço

**Patrulha do Espaço** é unha banda brasileira de rock, nada en 1977 da man de Arnaldo Baptista (ex-Mutantes), conxuntamente co batería Rolando Castello Júnior (que xa tocara en Made in Brazil e en Aeroblus, da Arxentina), o baixista Oswaldo "Cokinho" Gennari e o guitarrista irlandés John Flavin (ex-Secos & Molhados).

O nome do grupo provén dunha música do disco *Lóki* de Arnaldo, e deu o seu primeiro concerto no 1° Concerto Latino Americano de Rock, no Ginásio Ibirapuera en São Paulo, en setembro de 1977.

Coa saída de Arnaldo Baptista, en 1978, a banda pasou a contar coa participación de Percy Weiss nas voces e realizou a gravación do primeiro disco independente de rock do Brasil, coñecido como *Disco Preto*, de onde os hits "Arrepiado" e "Vamos curtir uma juntos" foron as máis exitosas das oito faixas lanzadas nese vinilo.

## Discografía 
* *Patrulha do Espaço* (1980)
* *Patrulha do Espaço* (1981)
* *Patrulha do Espaço* (1982)
* *Patrulha do Espaço 4* (1983)
* *Patrulha 85* (1985)
* *Elo Perdido* (1988)
* *Faremos uma Noitada Excelente* (1989)
* *Primus Inter Pares (1992)* (1994)
* *Dossiê Volume 1* (1997)
* *Dossiê Volume 2* (1998)
* *Dossiê Volume 3* (1998)
* *Chronophagia* (2000)
* *Dossiê Volume 4* (2002)
* *.ComPactO (EP)* (2003)
* *Missão na Área 13* (2004)
* *Capturados Ao Vivo no CCSP em 2004* (2007)
Blur: The Best of

***Blur: The Best of*** é un recompilatorio de grandes éxitos da banda inglesa de britpop Blur, editado o 30 de outubro do 2000. Foi lanzado en CD, casete, MiniDisc, dobre vinilo de 12", DVD e VHS. O álbum en CD inclúe 17 dos 23 sinxelos da banda entre 1990 e o 2000, xunto co tema "Music Is My Radar". Unha edición especial contén un CD en vivo. A versión en DVD/VHS contén os vídeos dos primeiros 22 sinxelos de Blur. O álbum  acadou o número 3 no Reino Unido e o 186 nos Estados Unidos.

## Listaxe de cancións 
### Disco un 
Todos os temas compostos por Damon Albarn, Graham Coxon, Alex James e Dave Rowntree.
# "Beetlebum" (de *Blur*) – 5:05
# "Song 2" (de *Blur*) – 2:02
# "There's No Other Way" (de *Leisure*) – 3:14
# "The Universal" (de *The Great Escape*) – 4:00
# "Coffee & TV" (Edit) (de *13*) – 5:18
# "Parklife" (de *Parklife*) – 3:07
# "End of a Century" (de *Parklife*) – 2:47
# "No Distance Left to Run" (de *13*) – 3:26
# "Tender" (de *13*) – 7:41
# "Girls & Boys" (Edit) (de *Parklife*) – 4:18
# "Charmless Man" (de *The Great Escape*) – 3:33
# "She's So High" (Edit) (de *Leisure*) – 3:49
# "Country House" (de *The Great Escape*) – 3:57
# "To the End" (Edit) (de *Parklife*) – 3:51
# "On Your Own" (de  *Blur*) – 4:27
# "This Is a Low" (de *Parklife*) – 5:02
# "For Tomorrow" (Visit To Primrose Hill Extended) (de *Modern Life Is Rubbish*) – 6:02
# "Music Is My Radar" – 5:29

### Disco dous (edición limitada) 
Gravado ao vivo no Wembley Arena o 11 de decembro de 1999.
# "She's So High" – 5:24
# "Girls & Boys" – 4:21
# "To The End" – 4:08
# "End of a Century" – 3:00
# "Stereotypes" – 3:27
# "Charmless Man" – 3:31
# "Beetlebum" – 6:09
# "M.O.R." – 3:09
# "Tender" – 6:20
# "No Distance Left to Run" – 4:09

### VHS/DVD 
# "She's So High"
# "There's No Other Way"
# "Bang"
# "Popscene"
# "For Tomorrow"
# "Chemical World"
# "Sunday Sunday"
# "Girls & Boys"
# "Parklife"
# "To the End"
# "End of a Century"
# "Country House"
# "The Universal"
# "Stereotypes"
# "Charmless Man"
# "Beetlebum"
# "Song 2"
# "On Your Own"
# "M.O.R."
# "Tender"
# "Coffee & TV"
# "No Distance Left to Run"

Tanto o CD como o DVD foron editados como *box set* nos Estados Unidos en novembro do 2007, pero este lanzamento retirouse das tendas e xa non é distribuído dende entón.
Campo Municipal de Las Llanas

O **Campo Municipal de Las Llanas** é un estadio de fútbol español da cidade de Sestao (Biscaia), inaugurado en 1923. Con capacidade para 8.900 espectadores, serve de localía para o Sestao River Club e Sociedad Deportiva San Pedro.

## Historia
O Campo de Las Llanas inaugurouse en 1923, nun partido entre o desaparecido Sestao Sport Club e a Sociedad Deportiva Kaiku (daquela club filial do Sestao e hoxe convertido en club de remo). Até 1956 o seu propietario era unha familia sestaoarra, pero ese ano debido a problemas entre a familia e o club, o Concello pronunciouse a favor do equipo verdinegro e expropiu o campo, pasando a propiedade municipal.

Na actualidade atópase nun estado algo deficiente, necesitando reforma os vestiarios pola súa falta de hixiene. Ademais, recentemente o Concello de Sestao decidiu demoler o vello estadio de Las Llanas para construír un novo campo no terreo de Las Canteras.

## Descrición
Trátase dun campo que conta con dúas entradas. Ten unha tribuna principal con asentos de cor vedinegra (as cores da vila e do River) e tres bancadas de chanzos empededrados, agás dúas das bancadas sen cuberta. Conta cun palco, dous bares, sala e cabinas de prensa, catro torretas de luz e está adaptado para discapacitados.

## Véxase tamén 
### Ligazóns externas 
*Datos do estadio na páxina do Sestao River
Margaride, Quintá de Lor, Quiroga

**Margaride** é un lugar da parroquia de Quintá de Lor, no concello lugués de Quiroga. Segundo o IGE en 2009 tiña 29 habitantes (16 homes e 13 mulleres), o mesmo número de habitantes que en 1999.

## Xeografía 
Margaride está situado no val do río Lor, nun importante eixo de comunicación. Pódese acceder ao lugar pola estrada N-120 que une Quiroga con Monforte de Lemos, pola LU-933 desde Quiroga.

## Historia 
En Margaride houbo unha explotación de ouro dos Romanos (séculos I e II), do que quedan vestixios nas "Covas do Medo".

## Galería de imaxes 

Ficheiro:Margaridecovas.jpeg|Explotación romana de ouro "Covas do Medo" en Margaride.

## Lugares e parroquias 
### Lugares de Quintá de Lor 
### Parroquias de Quiroga
Meseta

miniatura|dereita|Monte Roraima, en Venezuela.
Unha **meseta**, en xeomorfoloxía e xeografía, é unha planicie extensa situada a unha determinada altura sobre o nivel do mar, provocada por forzas tectónicas ou ben por erosión do terreo circundante. No primeiro caso trátase da aplicación de forzas tectónicas sobre estratos horizontais do terreo, que ao atopar fallas propicias producen a elevación dunha zona que mantén a horizontalidade pero a un nivel superior do da contorna. No segundo caso, nun terreo horizontal a erosión pode formar ríos que profundan deixando zonas illadas e elevadas, normalmente ao estar formados por materiais máis resistentes á erosión.

## Notas 
## Véxase tamén 
### Outros artigos 
* Mesa
### Ligazóns externas 
* Meseta
Garraf

**Garraf** é unha comarca da provincia de Barcelona, en Cataluña. Está bañada polo mar Mediterráneo e a súa capital é Vilanova i la Geltrú. En 2009 tiña 143.066 habitantes.

Limita co Alt Penedès polo norte, co Baix Llobregat polo leste, co Baix Penedès polo leste e co mar Mediterráneo polo sur.

## Concellos 
300px|dereita
 

## Véxase tamén 
### Ligazóns externas 
*Patrimonio histórico-artístico do Garraf
*Parque do Garraf
O Couto, Cabarcos, Barreiros

**O Couto** é un lugar da parroquia de Cabarcos no concello lucense de Barreiros na comarca da Mariña Oriental. Tiña 37 habitantes no ano 2009 segundo datos do Instituto Nacional de Estadística, dos cales eran 17 homes e 20 mulleres.

## Toponimia 
A orixe do topónimo é o latín , que é un "(lugar) cercado", para poder defendelo mellor.

## Lugares e parroquias 
### Lugares de Cabarcos 
### Parroquias de Barreiros 
## Notas 
## Véxase tamén 
### Outros artigos 
* Lugares de Barreiros
Tuanaki

**Tuanaki** ou **Tuanahe** é o nome dun grupo de  illotes desaparecidos que unha vez formaron parte das Illas Cook, estaban localizados ao sur de Rarotonga e Mangaia, a dous días de navegación cara ao sur.

En 1916 a Sociedade Polinesia de Honolulú publicou, advertindo das súas reservas sobre a súa veracidade, o único testemuño que existe destas illas, é un relato dun mariñeiro británico que pasara en 1842 seis días cos seus habitantes, un grupo de misionerios organizaron unha expedición cara a Tuanaki en 1844 pero non atoparon nada, probablemente desaparecidas logo dun terremoto, un grupo de tuanakis conseguiron deixar a illa nunha canoa antes da súa desaparición, desembarcando en Rarotonga.

Algunhas fontes consideran que os illotes de Haymet Rocks poderían ser un vestixio de Tuanaki, pero non parece probable xa que están moi lonxe de Rarotonga, máis próximas a Niue.

## Notas
Río Gallegos

:''Este artigo trata sobre o río, para a cidade vexa Río Gallegos, Santa Cruz.

O **río Gallegos** é unha canle fluvial da provincia arxentina de Santa Cruz, en cuxo estuario se sitúa a cidade de Río Gallegos, capital provincial. Ten unha lonxitude duns 300&nbsp;km. Nace na confluencia dos ríos Rubens e Penitentes, e recibe como afluentes os ríos Turbio, Cóndor e Zurdo. Nos seus primeiros tramos, cruza un profundo canón, no que destaca a presenza de géyseres. Corre cara ao leste, e logo de 180&nbsp;km desemboca no mar.

O nome vén de Blasco Gallegos, un dos pilotos da expedición de Fernando de Magallanes de 1520.

## Notas 
## Véxase tamén 
### Ligazóns externas
Galicia (L-51)

O **Galicia (L-51)** é un buque de asalto anfibio tipo *LPD* (**Landing Plataform Docks**), cabeza da súa clase pertencente á Armada Española, na que substituíu o transporte de ataque Castilla (L-21), e é o sétimo buque da armada en portar o devandito nome.

## Véxase tamén 
### Ligazóns externas 
* Buques anfibios da Armada Española
Raymond Radiguet

[miniatura|dereita|Raymond Radiguet por [Modigliani (1915).]]
**Raymond Radiguet**, nado en Saint-Maur o 18 de xuño de 1903 e finado en París o 12 de decembro de 1923, foi un escritor francés.

## Traxectoria 
Radiguet naceu en Saint-Maur, nas proximidades de París, fillo dun caricaturista. En 1917 mudouse para a cidade. Ben cedo, aos 15 anos de idade, abandonou completamente os estudos no Lycée Charlemagne para se dedicar ao xornalismo e á literatura. Asociouse co grupo modernista da época, creando amizade con Picasso, Max Jacob, Juan Gris e especialmente con Jean Cocteau, que se tornou o seu mentor e, de acordo cos rumores desa época en París, era probabelmente o seu amante. Radiguet tamén tivo diversas relacións ben documentadas con mulleres.

No comezo de 1923, Radiguet publicou a súa primeira e máis famosa novela: *O demo no corpo*. Conta a historia dunha moza casada que ten un romance cun rapaz de dezaseis anos de idade mentres seu marido loita na fronte de guerra, o que provocou un escándalo en Francia, que acabara de saír da primeira guerra mundial. Aínda que Radiguet o negase, confirmouse que a historia foi en gran parte autobiográfica. Críticos, que inicialmente menosprezaran a intensa campaña publicitaria para o lanzamento do libro (algo normalmente non asociado a traballos de mérito literarios na época), finalmente apreciaron a escrita sobria e o estilo obxectivo de Radiguet.

A súa segunda novela, ''Le bal du Comte d'Orgel*, que tamén trataba sobre o adulterio, foi publicado só postumamente, en 1924. Aos 20 anos de idade, Radiguet morreu prematuramente de febre tifoide, que el contraeu tras unha viaxe que fixera con Cocteau. En reacción a súa morte, *Francis Poulenc* escribiu: "Durante dous días fun incapaz de facer calquera cousa do atordoado que estaba" (Ivry 1996). Ao lado desas dúas novelas, os traballos de Radiguet inclúen algúns poucos volumes de poesía e unha peza teatral.

En 1947, Claude Autant-Lara lanzou o seu filme *Le diable au corps*, baseado na novela de Radiguet e con Gérard Philipe como actor principal. Por se estrear xustamente tras a segunda guerra mundial, o filme causou de novo controversia. Entre outras versións cinemáticas das historias de Radiguet, destácase unha adaptada por Marco Bellocchio, *Il diavolo in corpo* (1986), que se tornou notábel por ser un dos primeiros filmes da actualidade en mostrar relacións sexuais non simuladas.

## Obras 
* *Les Joues en feu*, poesías (1920)
* *O demo no corpo* (*Le Diable au corps*) (1923)
* *Le Bal du comte d'Orgel'' (1924)

## Notas
(470308) 2007 JH43

**(470308) **, tamén escrito coma **2007 JH43**, é un obxecto trans-neptuniano cunha magnitude absoluta de 4,7. Este feito é o que o leva a ser considerado coma un posible pequeno candidato a planeta anano. Chegou ó seu perihelio ó redor do ano 1888. Foi observado 32 veces en 7 oposicións distintas, incluíndo imaxes *recuperadas* que nos fan retroceder ata o ano 1984. Pero o programa Deep Ecliptic Survey (DES) catalógao coma un obxecto do disco disperso baseándose na integración da órbita nun rango de 10 millóns de anos.

350px|miniatura|none|O movemento de  comparado con Plutón.

## Notas 
## Véxase tamén 
### Outros artigos 
* Candidatos a planeta anano
* Planeta anano

### Ligazóns externas 
* Orbital simulation from JPL (Java) / Horizons Ephemeris 
* 2007 JH43 Precovery Images
Galicia Unida

**Galicia Unida** (**GU**) é un partido político de ámbito nacional galego de ideoloxía de dereitas. Xurdiu en Sada baixo o liderado de Antón Vilariño e formou parte do Partido Galeguista en 2005, abandonándoo despois. O seu secretario xeral é Xan Carreira Gómez.

Participou nas Eleccións Autonómicas de Galicia 2009, con resultados testemuñais: 369 votos (0,02%).

## Notas 
## Véxase tamén 
### Ligazóns externas 
* Web oficial de Galicia Unida .
Antonio San José

**Antonio San José**, nado en Valladolid en 1956, é un xornalista español.

## Traxectoria 
É licenciado en Ciencias da Información pola Universidade Complutense de Madrid, iniciouse no mundo do Xornalismo no diario *El Norte de Castilla*. Máis tarde pasaría ao mundo da radio, primeiro en Radio Juventud e posteriormente na COPE, onde permaneceu un ano.

A súa primeira experiencia na televisión foi como xefe de información nacional (1986-1987) e xefe de redacción (1987-1988) do telexornal de TVE; posteriormente, entre 1988 e 1989 colaborou no informativo 48 Horas.

## Véxase tamén 
### Ligazóns externas 
* Ficha do xornalista
Albert Hammond

miniatura|Albert Hammond - 2015
**Albert Hammond**, nado en Londres o 18 de maio de 1944, é un cantante e compositor británico.

## Véxase tamén 
### Ligazóns externas 
* Páxina web oficial .
Río Gallegos, Santa Cruz

:*Este artigo trata sobre a cidade, para o río vexa río Gallegos*.

**Río Gallegos**, coloquialmente *Gallegos*, é a capital da Provincia de Santa Cruz, situada na Patagonia, na República Arxentina.

Localizada na desembocadura do río Gallegos no departamento Güer Aike, é a cidade máis poboada da provincia —con 95&nbsp;796 habitantes (2010)— e o centro distribuidor para as actividades turísticas da zona. A oferta turística da cidade está conformada por museos, monumentos histórico-culturais e circuítos urbanos; así como tamén un estuario que alberga miles de aves residentes e migratorias. Fóra do radio urbano pode verse a paisaxe volcánica da Laguna Azul, ou a Reserva Faunística Cabo Vírgenes, unha das maiores pingüineiras de América do Sur que alberga, de outubro a abril, máis de 150&nbsp;000&nbsp;pingüíns magallánicos.

## Historia 
Esta cidade existiu como poboación, aínda antes da chegada de Carlos María Moyano, quen en 1883 foi designado Gobernador do Territorio Nacional de Santa Cruz. A data da súa fundación formal senta cando o Goberno Nacional Arxentino destacou ao buque Villarino ao mando do capitán Federico Spurr, para que realizase a viaxe regular entre Buenos Aires e os portos da Patagonia. Río Gallegos naceu ao instalarse a Sub Prefectura Marítima, o 19 de decembro de 1885.

## Véxase tamén 
### Ligazóns externas 
* Municipalidade de Río Gallegos
Nave espacial

miniatura|Engalaxe dun Protón (lanzador soviético non tripulado).
Unha **nave espacial** é un vehículo deseñado para funcionar alén da superficie e da atmosfera terrestres, no espazo exterior. As naves espaciais poden ser robóticas (sondas non tripuladas) ou tripuladas (poden transportar persoas).

As naves tripuladas posúen equipos e sistemas de soporte vital, que permiten aos astronautas comer, exercitarse, e facer as súas necesidades diarias.

A nave espacial é un dos elementos primarios da ciencia ficción. Hai moitos contos e novelas que tratan temas relacionados coas naves espaciais. No cinema, destacan os filmes *Le voyage dans la Lune *(1902) e *2001: A space odyssey* (1968).

## Véxase tamén 
### Ligazóns externas 
* Información sobre naves espaciais
Nave xeracional

miniatura|dereita|Recreación artística dunha nave espacial.
Unha **nave xeracional** é unha nave espacial hipotética que atravesaria grandes distancias entre as estrelas, a velocidades inferiores á velocidade da luz. Dado que tal vehículo pode levar de séculos a decenas de miles de anos para alcanzar mesmo as estrelas máis próximas, os seus ocupantes orixinais, dependendo da duración da vida dos tripulantes e de efectos relativísticos, poderían morrer durante a viaxe, deixando que sexan os seus descendentes quen conclúan a misión. Hoxe, soamente se entende o concepto *nave xeracional* dentro do contexto da Ciencia ficción.

## Véxase tamén 
### Ligazóns externas 
* Interstellar Ark 
* Interstellar Ark Mission Architectures and Various Feasibility Issues
Castelo de Halton

O **castelo de Halton** é un castelo situado na antiga localidade de Halton e que agora forma parte da localidade de Runcorn (Cheshire), no Reino Unido. O castelo atópase no alto do outeiro chamado Halton Hill, unha prominencia de arenito dende onde se albisca a localidade. Está clasificado como edificio antigo protexido (monumento planificado). Foi a residencia dos baróns de Halton desde o século XI até o XIV, cando pasou ao Ducado de Lancaster. Foi asediado en dúas ocasións durante a Guerra Civil Inglesa, polo que a súa estrutura se deteriorou. No século XVIII construíuse un novo palacio de xustiza no sitio onde se atopaba a anterior casa do garda. O castelo atópase en ruínas a excepción feita do xulgado, que foi convertido nun pub.

## Véxase tamén 
### Ligazóns externas 
* Páxina web do castelo de Halton
Caldelas, Berán, Leiro

**Caldelas** é un lugar da parroquia de Berán no concello ourensán de Leiro na comarca do Ribeiro. Tiña 15 habitantes no ano 2011 segundo datos do Instituto Nacional de Estadística, dos cales eran 8 homes e 4 mulleres.

## Lugares e parroquias
### Lugares de Berán
### Parroquias de Leiro
A Girl's Guide to 21st Century Sex

'''''A Girl's Guide to 21st Century Sex'''* foi unha serie de televisión divulgativa sobre sexo, idealada e producida como un documental pola emisora de televisión británica Channel 5. Cunha duración de corenta e cinco minutos por episodio (incluíndo anuncios) foi transmitida nas noites de luns no Reino Unido e presentada por Catherine Hood. A serie foi presentada ao público o 30 de outubro de 2006 e o programa terminou o 18 de decembro de 2006.

No ano 2011 emitiuse na cadea de televisión Cuatro dobrada ao castelán e co nome de "Guía sexual do século XXI".

## Véxase tamén 
### Ligazóns externas 
* *A Girl's Guide to 21st Century Sex* 
* *Guía sexual do século XXI''
Escudo de Quito

miniatura|250px|Escudo actual de Quito e deseño oficial da Alcaldía Metropolitana.
O **escudo de armas de San Francisco de Quito** é o símbolo heráldico que representa a cidade de Quito e que foi outorgado e expedido por Carlos I de España o 14 de marzo de 1541 en Talavera. Na real Cédula indícase o blasonado:

## Véxase tamén 
### Ligazóns externas 
* Símbolos de Quito
Megatrón

**Megatrón** é o nome dun efecto típico de discotecas e outros espectáculos que consiste nun chorro de gran potencia de gas branco que se produce con anhídrido carbónico líquido. Este gas ao se expandir, sae por uns buratos localizados no teito cunha temperatura orixinal de -78.5&nbsp;°C (temperatura do xeo seco) e namentres sae, amais, prodúcese un grande estrondo. Outra característica é que ademais rebaixa a temperatura interior uns graos, co cal o ambiente fica climatizado, e refresca as persoas que se atopan abaixo del, e tamén deixa un ambiente de néboa durante uns intres. Os disparos realízanse cando a música sobe de nivel. Nalgunhas discotecas hai unha saída de megatrón, aínda que as meirandes adoitan ter varias.

## Véxase tamén 
### Outros artigos 
* Xeo seco

### Ligazóns externas 
* Explicación do megatrón
Berán, Berán, Leiro

**Berán** é un lugar da parroquia de Berán no concello ourensán de Leiro na comarca do Ribeiro. Segundo o INE e o IGE en 2011 tiña 255 habitantes (126 homes e 129 mulleres), 16 máis ca en 2009 (122 homes e 117 mulleres nese ano segundo o INE).

## Patrimonio
esquerda|miniatura|Capela de San Roque de Berán.

Capela de San Roque.

## Lugares e parroquias 
### Lugares de Berán 
### Parroquias de Leiro 
## Notas
Teatro radiofónico

miniatura|Fotografía durante a gravación dunha peza de teatro radiofónico.
O **teatro radiofónico** é un drama de ficción que se transmite a través da radio. Ao carecer de compoñentes visuais, o teatro radiofónico dependen do diálogo, a música e os efectos de son para axudar ao ouvinte a imaxinar a historia. 

## Orixe 
Tivo un desenvolvemento inicial en 1920 e gañou moita popularidade durante as seguintes décadas. En 1940 foi unha forma de entretemento popular a nivel mundial. Coa chegada da televisión, a mediados do século XX decaeu en gran medida, e actualmente ten unha pequena presenza no entretemento, manténdose nalgúns países máis como actividade cultural, non obstante no Reino Unido goza dunha relativa popularidade, producindo a BBC 200 pezas só en 2009.

## En Galicia 
A Radio Galega conta cunha importante tradición de teatro radiofónico. En 1988 a Sección de Cultura da Radio Galega, dirixida por Antón de Santiago pon en marcha as primeiras iniciativas, e emite, entre outras, *A porta pechada* de Jean-Paul Sartre e mais a obra cómica *Os Cabaleiros*, con guión de Carlos Reboreda, e o elenco de actores e actrices estaba formado por profesionais da emisora: Antón de Santiago, Xosé Luís Freire, Santiago Davila ou Isabel Freire.  

Desde o ano 2006 o programa da Radio Galega *Diario Cultural* convoca o Premio Diario Cultural de teatro radiofónico, que consiste na selección e adaptación radiofónica dos textos finalistas e a publicación en audiolibro dos textos premiados polo xurado e o público. Este premio foi recoñecido particularmente pola profesión teatral. Co obxectivo de protenciar  a creatividade radiofónica entre a audiencia do programa, convoca o concurso de creación semanal "Sonigrama". 

Tamén a Escola Superior de Arte Dramática de Galicia en colaboración co IES Audiovisual de Vigo e Radio Redondela convoca o Premio Pegada desde o ano 2014. Ademais existen diversos concursos de teatro lido dirixidos ao alumnado que emiten emisoras locais como o Concurso escolar de teatro lido Xosé Manuel Eirís ou o Concurso radiofónico de teatro lido de Ames Desata a lingua .

## Notas 
## Véxase tamén 
### Bibliografía 
* Maneiro, Arturo (2013). *25 anos de Radio Galega. De 1985 a 2010*. Santiago de Compostela: Editorial Compostela. Libro electrónico. ISBN 978-84-8064-229-3

### Outros artigos 
* Diario Cultural

### Ligazóns externas 
* *Radioteatros del mundo*
Gdynia Arena

O **Hala Sportowo-Widowiskowa Gdynia**, é un pavillón deportivo situado na cidade de Gdynia, Polonia, inaugurado o 22 de decembro de 2008. Con capacidade para 5.500 espectadores, alberga os encontros como local do Asseco Prokom Gdynia, equipo que compite na Polska Liga Koszykówki, máxima competición do baloncesto polaco. Tamén é usado en partidos da Euroliga.

## Véxase tamén
### Outros artigos
*Asseco Prokom Gdynia

### Ligazóns externas
*Sitio web oficial
Alaska Airlines

miniatura|dereita
**Alaska Airlines** é unha aeroliña con sede en SeaTac, Estado de Washington. Creceu desde unha pequena aeroliña rexional até se converter nunha empresa que transporta máis de 12 millóns de pasaxeiros ao ano. As súas bases de operacións atópanse no Aeroporto Internacional de Seattle-Tacoma e no Aeroporto Internacional Ted Stevens Anchorage de Anchorage, en Alasca. Tamén realiza operacións importantes no Aeroporto Internacional de Los Angeles e no Aeroporto Internacional de Portland. Ten dúas unidades de negocios: Horizon Airlines e a propia Alaska Airlines.

## Frota 
Frota de Alaska Airlines en maio do 2014.

## Notas 
## Véxase tamén 
### Ligazóns externas 
* Alaska Airlines
Alvarín, Atios, O Porriño

**Alvarín** é un lugar da parroquia de Atios no concello pontevedrés do Porriño, na comarca de Vigo. Segundo o IGE, en 2022 tiña 247 habitantes (120 homes e 127 mulleres).

## Lugares e parroquias
### Lugares de Atios
### Parroquias do Porriño
## Notas 
## Véxase tamén 
### Outros artigos 
* Lugares do Porriño
Shane Williams

[dereita|260px|miniatura|Shane Williams coa camisola de [Ospreys]]
**Shane Williams**, nado o 26 de febreiro de 1977 en Swansea, é un xogador galés de rugby. Xoga na posición de *á*, aínda que tamén ten xogado de *medio de melé*, xoga no Ospreys da liga celta dende o 2003, e tamén é titular na selección de rugby de Gales.

## Traxectoria 
Durante a súa infancia xogou varios anos a fútbol como porteiro, xa que era considerado demasiado pequeno para xogar ó rugby. A súa primeira oportunidade no rugby chegoulle tras un amigable ó cal foi invitado e no que marcou 5 ensaios. Firmou por un club pequeno que facía a función de canteira do Llanelli RFC, para xogar de *medio de melé* suplente. O Neath RFC contratouno profesionalmente en 1998, e o seu adestrador entendeu que coa súa velocidade tiña que xogar de *á* pola dereita.

Cando o rugby galés se *provincializou* para concentrar o seu potencial en só 4 equipos profesionais, os dous potentes equipos da rexión, Neath RFC e Swansea RFC, uniron as súas forzas para que xordese o Ospreys en 2003, ano dende o cal Shane Williams forma parte do club.

A pesar de medir só 1,70 m, fixo méritos abondo para debutar no ano 2000 coa selección de rugby de Gales, coa cal ten anotado máis de 50 ensaios, o que o converte no máximo anotador de Gales e nun dos 3 máximos anotadores de ensaios da historia. Co XV do Dragón ten gañado tres veces o Torneo das Seis Nacións, nos anos 2005, 2008 e 2012, con actuacións brillantes e decisivas, sendo elixido mellor xogador do torneo no 2008. Ese ano, no partido fronte á Francia, anotou o seu ensaio número 41, co cal superaba a todos os demais anotadores da historia de Gales poñéndose de número 1. O seu pai apostara 10 anos antes a que o seu fillo lograría tal fazaña, e gañou 25.000 libras. No mundial de 2007 anotou 6 ensaios en 4 partidos, pero non foi abondo para que Gales chegase a cuartos de final.

Ademais de vestir a camisola de Gales, tamén vestiu a de British & Irish Lions nas xiras de 2005 por Nova Zelandia e 2009 por Suráfrica, anotando 2 ensaios.

Co seu equipo participa cada ano na liga celta contra os mellores equipos de Escocia, Gales, Irlanda e Italia, conseguindo saír campións nos anos 2005, 2007, 2010 e 2012. Tamén saíu campión da Copa Anglo-Galesa en 2008. Non obstante, en Europa non pasou nunca dos cuartos de final da Heineken Cup.

Rompe as liñas defensivas e anota ensaios de xeito doado. O seu xogo rápido, eléctrico e desequilibrante valeulle para ser nomeado **mellor xogador do mundo en 2008** pola IRB.

Shane Williams anunciou a súa retirada tralo remate da tempada 2011-12.

## Equipos 
* (.......) - (1998) Amman United
* (1998) - (2003) Neath RFC
* (2003) - (2012) Ospreys

## Títulos 
* Torneo das Seis Nacións = 2005, 2008, 2012
* Liga Celta = 2005, 2007, 2010, 2012
* Anglo-Welsh Cup = 2008

## Véxase tamén 
### Ligazóns externas 
* Estatísticas de Shane Williams coa selección 
* Páxina oficial do seu club 
* Shane Williams en Sporting Heroes
Fred Holland Day

**Fred Holland Day**, nado o 8 de xullo de 1864 e finado o 12 de novembro de 1933, foi un fotógrafo e editor estadounidense.

## Traxectoria 
Naceu en Norwood que naquela época pertencía a Dedham e situada a pouca distancia de Boston. A súa familia pertencía a unha clase social acomodada e foi educado no colexio privado Chauncey School de Boston. Nos seus anos de estudante estivo interesado en literatura e especialmente na poesía, especialmente en Keats, non empezando a practicar a fotografía até 1887.

## Véxase tamén 
### Ligazóns externas 
* Biografía breve
Fanny Gautier

**Fanny Solórzano Gautier**, nada en Madrid o 21 de novembro de 1970, é unha actriz española.

## Filmografía 
### Películas 
* *Abre los ojos* (1997)
* *La Femme du Cosmonaute* (1998)
* *Grandes ocasiones* (1998)
* *Amor, curiosidad, prozak y dudas* (2001)
* *Mi casa es tu casa* (2002)
* *Elsa y Fred* (2005)
* *La torre de Suso* (2007)
* *Mi otra mitad* (2010)

### Televisión 
* *Antivicio* (2000)
* *Pasión adolescente* (2001)
* *Un paso adelante* (2002-2005)
* *Policías, en el corazón de la calle* (2002)
* *7 vidas* (2003)
* *Sin hogar* (2003)
* *Fuera de control* (2006)
* *Génesis, en la mente del asesino* (2007)
* *90-60-90, diario secreto de una adolescente (2009)
* *B&b, de boca en boca'' (2014), 1 capítulo.
Costenla

O topónimo **Costenla** pode referirse a:

;En Galiza
***Costenla**, lugar da parroquia de Barro, no concello de Barro;
***Costenla**, lugar da parroquia de Rebordelos, no concello de Carballo;
***Costenla**, lugar da parroquia de Cereixo, no concello da Estrada;
***Costenla**, lugar da parroquia de Nigoi, no concello da Estrada;
***Costenla**, lugar da parroquia de Ribeira, no concello da Estrada;
***Costenla**, lugar da parroquia de San Miguel de Castro, no concello da Estrada;
***Costenla**, lugar da parroquia de Santo André de Vea, no concello da Estrada;
***Costenla**, lugar da parroquia de Cacheiras, no concello de Teo;
***Costenla**, lugar da parroquia de Rial, no concello de Val do Dubra;
***A Costenla**, lugar da parroquia de Goiáns, no concello de Carballo;
***A Costenla**, lugar da parroquia de Covas, no concello de Meaño.

## Véxase tamén
### Outros artigos
A Costa, Albarellos, Boborás

**A Costa** é un lugar da parroquia de Albarellos no concello ourensán de Boborás na comarca do Carballiño. Segundo o INE e o IGE en 2011 tiña 29 habitantes (quince homes e catorce mulleres), un máis ca en 2010 (quince homes e trece mulleres) e ca en 2009 (dezaseis homes e doce mulleres).

## Lugares e parroquias 
### Lugares de Albarellos 
### Parroquias de Boborás 
## Notas
Aeroporto internacional de Cabul

O **Aeroporto Internacional de Cabul** (IATA: *KBL*; OACI: *OAKB*), ou **aeroporto Hamid Karzai**, é un aeroporto localizado a 16 quilómetros do centro de Cabul. É o aeroporto máis importante de Afganistán.

## Historia e características 
Foi construído a comezos da década dos 60. Debido ás sancións internacionais impostas ao réxime talibán, o aeroporto foi pechado a finais dos anos 90, acabando cos poucos voos internacionais que tiña. Tras os atentados do 11 de setembro de 2001 e a Guerra de Afganistán, o aeroporto foi reaberto baixo supervisión estadounidense. Ao comezo só foi utilizado polas Forzas Armadas dos Estados Unidos, a ISAF e a forza de pacificación da OTAN. Tras a suspensión das sancións impostas pola ONU, o aeroporto retomou operacións con voos civís. O exército dos Estados Unidos e forzas da ISAF dirixen o aeroporto e proporcionan seguridade xunto ao exército afgán.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto 
* Ficha do aeroporto
João Rodrigues Esteves

**João Rodrigues Esteves**, nado en 1700 e finado en 1751, foi un compositor portugués de música relixiosa do período barroco.

## Obra 
Compuxo numerosas obras, entre as que destacan: 
* Misa a oito voces (Roma, 8 de setembro de 1721)
* 22 salmos
* 2 *Te Deum*
* *Magnificat en E menor con órgano*

## Véxase tamén 
### Ligazóns externas 
* Classical-composers
Aita Mari Arraun Elkartea

[miniatura|dereita|300px|[Traiñeira de Aita Mari na bandeira da Concha de 2007.]]
O **Aita Mari Arraun Elkartea** é un club de remo da localidade de Zumaia (Guipúscoa). O seu nome é unha homenaxe ao mariñeiro local do século XIX José María Zubía, coñecido como *Aita Mari*, famoso por realizar numerosos salvamentos marítimos.

## Historia 
O club foi fundado o 5 de agosto de 1975, e en 1978 botouse á auga por primeira vez cunha embarcación, e dende aquela repite tódolos anos coa *Telmo Deun* (*Santo Telmo* en éuscaro).

Os seus mellores resultados deportivos chegaron na década de 1980, gañando en 1981 a Primeira Bandeira da Concha, ao mando de Claudio Etxeberria 'Gorria'. Foi un ano espectacular, xa que Zumaia gañou tódalas regatas nas que participou: traíñeira, traiñeiriñas, bateis... En total, Zumaia fíxose con 30 bandeiras. Son para lembrar as marcas acadadas ese ano por Zumaia. Nunha delas, en 24 horas, a tripulación venceu en tres regatas e apañou dúas bandeiras. Gañaron nas dúas xornadas da Ikurriña de Zarautz, e tamén venceron en Portugalete. Noutra ocasión, levaron dúas bandeiras na mesma xeira: ao mediodía, na Coruña, a Bandeira Teresa Herrera, e pola tarde, en Castropol, batendo a marca do campo de regata.

No 2005 gañou a Liga Vasca (precursora da ARC) e ascendeu á Liga ACT. Gañaron 10 bandeiras en total, delas dúas na mesmo xeira con dúas embarcacións en Pasaia. No 2006 participou por primeira vez na Liga San Miguel, rematando no 10º posto da clasificación.

## Palmarés 
* 3 Campionatos de España de traiñeiras (19893, 1984 e 1987)
* 1 Campionato de traiñeiras de Euskadi (1984)
* 5 Campionatos de traiñeiras de Guipúscoa (1981, 1983, 1984, 1985 e 1987)
* 2 Bandeiras da Concha (1984 e 1987)
* 1 Bandeira Teresa Herrera (1987)

## Ligazóns 
* Información do club no site da Liga San Miguel 
* Reportaxe en YouTube sobre o club
División de Honra de Rugby Feminino

A **División de Honra Feminina** é a máxima competición de rugby en categoría feminina disputada no estado español por clubs de rugby. Esta competición foi creada na tempada 2010-11 como herdeira da Copa da Raíña baixo o formato de liga entre os sete mellores equipos do rugby feminino español, aínda que se espera que cando a competición estea asentada se pretende crear un sistema con dúas divisións diferenciadas (cada división territorial e a División de Honra) cun sistema de ascensos e descensos.

## Equipos participantes na primeira edición (2010-11) 
*  INEF Barcelona
*  CRAT Universidade da Coruña
* 20px Gaztedi RT
* 20px Getxo Artea RT
*  G.E. i E.G.
* 20px Majadaonda RC
* 20px Olímpico Pozuelo RC

## Notas 
## Véxase tamén 
### Outros artigos 
* Copa da Raíña de Rugby

### Ligazóns 
* Novas, resultados e clasificacións da División de Honra de Rugby Feminino en www.ferugby.com
Fobia social

O **trastorno ansioso social**, tamén coñecido como **ansiedade social** ou **fobia social**, é un trastorno psicolóxico do espectro dos trastornos de ansiedade. É unha síndrome caracterizada por manifestacións de alarma, tensión nerviosa e desconforto desencadeadas pola exposición á avaliación social, o que ocorre cando o afectado precisa relacionarse con outras persoas, realizar traballos baixo observación ou participar de actividades sociais. Isto ocorre até o punto de interferir na maneira de vivir de quen o sofre, facendo que se sinta inseguro, axexado, incómodo, con sensacións intensas e desagradables sobre o que pensan del outras persoas.

As persoas afectadas por esta patoloxía comprenden que os seus medos son irracionais, no entanto, experimentan unha enorme aprensión a confrontar as situacións socialmente temidas e normalmente fan de todo para evitalas. Durante as situacións temidas, é frecuentemente presente nestas persoas a sensación de que os outros as están xulgando e, tales suxeitos, normalmente temen ser vistos como ansiosos, fracos ou estúpidos. Por conta disto, tenden frecuentemente a illarse.
As situacións temidas poden ser ou numerosas, neste caso trataríase do subtipo xeneralizado (concorrer a festas ou reunións, coñecer nova xente, participar de pequenos grupos de traballo, realizar conquistas amorosas) ou únicas e específicas, subtipo discreto (dar un discurso, actuar fronte ao público, ir ao baño cando hai outras persoas ao lado).

Normalmente aparece na xuventude, despois da adolescencia, e pode continuar durante toda a vida, o que ten graves consecuencias negativas na vida social, laboral e afectiva. Este disturbio non debe ser considerado unha forma esaxerada de timidez. A súa aparición é moito máis común do que se pensa popularmente, e non hai que considerar esta fobia como estraña. Aceptalo abertamente en público é a mellor forma de comezar a superalo, para poder intentar sentirse mellor comprendido e deste xeito, minorar a angustia.
António Teixeira

**António Teixeira**, nado en Lisboa o 14 de maio de 1707 e finado en 1774, foi un compositor portugués.

## Traxectoria 
Naceu e morreu en Lisboa. Estudou en Roma de 1714 a 1728, e no día 11 de xuño do mesmo ano foi elixido Capelán-cantor da Sé de Lisboa. Escribiu algunhas cantatas festivas para membros da aristocracia e compuxo música para polo menos tres Óperas de António José da Silva, **Guerras de Alecrim e Menjerona**, **As Variedades de Proteu** e **O Labirinto de Creta**. José Mazza afirmou ter composto sete Óperas, que foron realizados por grandes marionetas, no *Teatro do Bairro Alto* en Lisboa entre 1733 e 1739. No día 28 de novembro de 1765 tórnase membro da *Irmandade de Santa Cecília*. A súa obra máis importante é o sacro **Te Deum** a 20 voces para a igrexa de San Roque, un traballo en grande escala que sofre a influencia do modo policoral do barroco romano. As súas obras sacras están nos arquivos da Sé de Lisboa.

## Obras 
### Música vocal secular 
* *Os esposos felizes* (composición 1732, Lisboa)
* *Os encantos de Medeia* (ópera, libretto de António José da Silva, 1735, Lisboa)
* *Guerras do alecrim e manjerona* (ópera joco-séria, libretto de António José da Silva, 1737, Lisboa)
* *Composición dramática para cantarse en ocasión da felicisima boda da Ilustrísima e Excelentísima Señora D. Joana Perpétua de Bragança co Ilustrísimo e Excelentísimo Señor Marqués de Cascais D. Luís de Castro* (1738)
* *Glória, Fama, Virtude* (cantata a 3 voces concertadas)
* Dueto para 2 voces e baixo continuo

#### Obras de dubidosa atribución 
* *Vida do grande D. Quixote de la Mancha e do gordo Sancho Pança*
* *Anfritrião, ou Júpiter e Alcmena*
* *O labirinto de Creta*
* *As variedades de Proteu* (1737)
* *Precipício de Faetonte and Esopaida, ou Vida de Esopo*

### Música sacra 
* Misa para 8 voces
* Misa para 4 voces
* Miserere para 8 voces
* Lamentacións de Xeremías o Profeta
* Salvo para 4 voces para Santo António dos Portugueses (Roma)
* Varios ofertorios, lamentacións e motetos
* Te Deum para 20 voces e orquestra (1734)
* O salutaris hostia para 5 voces, 2 violinos, baixo e órgan
* Tantum ergo para 5 voces, 2 violinos, baixo e órgan

## Véxase tamén 
### Bibliografía 
* M.C. de Brito: *Opera in Portugal in the Eighteenth Century* (Cambridge, 1989)